ফেলোশিপের জন্য পর্যাপ্ত শিক্ষক না পাওয়ায় এ বছর আবারো বিজ্ঞপ্তি দিয়ে গবেষণা প্রস্তাবনা আহ্বান করবে ইউজিসি। এ বিষয়ে রিসাপের অতিরিক্ত পরিচালক মো. ওমর ফারুক বলেন, প্রথম বিজ্ঞপ্তিতে পর্যাপ্তসংখ্যক শিক্ষক না পাওয়ায় আবারো গবেষণা প্রস্তাবনা আহ্বান করা হবে। তবে এতদিন পিএইচডি ফেলোশিপের আসন ছিল ১০০টি। প্রত্যেকের জন্য মাসপ্রতি ১৫ হাজার টাকা করে বরাদ্দ ছিল। এখন আসন সংখ্যা কমিয়ে ৫০ জন করে মাসপ্রতি ৩০ হাজার টাকা করে দেয়া হবে। শিক্ষকরা যাতে উৎসাহিত হন, সেজন্য টাকার পরিমাণ বাড়িয়ে দেয়া হয়েছে।